Aici erai!
Șarpele Mării o să moară, nu-i așa?
- Luke... - Nu pot fi Stăpânul Valurilor!
Bunicul a fost cel mai destoinic marinar.
Mie îmi vine rău dinainte să plece corabia din port.
O să stric totul.
Nu vreau Driftmarkul.
Trebuia moștenit de ser Vaemond.
Nu noi ne alegem soarta, Luke. Ea ne alege pe noi.
Bunicul te-a lăsat să alegi dacă vrei să-i fii moștenitoare.
Așa ne-ai spus.
Și ai vrea să afli adevărul?
Eram înfricoșată.
Aveam 14 ani, vârsta ta de acum.
Nu eram pregătită să devin regina Celor Șapte Regate.
Dar asta îmi era îndatorirea.
Cu timpul, am ajuns să înțeleg că trebuia să fiu vrednică de moștenirea mea.
- Eu nu sunt ca tine. - În ce privință, scumpule?
Nu sunt atât de...
perfect.
Nu sunt nici pe departe perfectă.
Tata mi-a purtat de grijă și m-a ajutat să mă pregătesc pentru îndatoririle mele.
Mama ta va face același lucru pentru tine.
- Bună dimineața, prințesă! - Bună dimineața, ser Lorent!
Prințesa Rhaenys tocmai a sosit călare pe dragon.
Solicită de urgență o audiență cu domnia-ta și prințul Daemon.
- Prințesa Rhaenys Targaryen! - Mulțumesc, ser Lorent.
Prințesă Rhaenys! Să nădăjduim că lordul Corlys s-a înzdrăvenit?
Viserys e mort.
Îl plâng împreună cu tine, Rhaenyra.
Vărul meu...
tatăl tău...
avea o inimă blajină.
Dar asta nu e tot.
Aegon a fost încoronat ca succesor.
L-au încoronat pe el?
Cum a murit Viserys?
Nu am de unde ști.
- Când? - Cu o zi sau două în urmă.
Am fost captivă în odăile mele cât timp regina a făcut pregătiri.
Viserys a fost ucis.
Alicent ți-a cerut să-l susții pe Aegon ca rege.
Într-adevăr.
- Am refuzat. - Dar ai rămas în viață.
Înaltul Septon l-a încoronat pe Aegon în Puțul Dragonului.
Am văzut cu ochii mei, înainte să fug călare pe Meleys.
L-au încoronat dinaintea maselor...
Ca masele să-l socotească regele lor de drept.
Târfa de regină mi-a ucis fratele și i-a furat tronul,
iar tu ai fi putut să-i mistui în flăcări.
Trădarea aceasta e sămânță de război, fără îndoială.
Dar nu e datoria mea să-l stârnesc.
M-am grăbit să vă previn
doar din loialitate față de soțul meu și de casa mea.
Verzii vin după tine, Rhaenyra.
Și după copiii tăi.
Trebuie să părăsești grabnic Piatra Dragonului!
Vine pruncul.
Sarcina nu e suficient de înaintată. Nu ar trebui să se întâmple asta.
Se întâmplă, la naiba!
- Păstrați-vă cumpătul, prințesă! - Nu vorbiți!
Am mai făcut asta de cinci ori.
Liniștiți-vă și va fi bine și acum.
O, lăsați-mă în pace!
Vreau patrule de jur împrejurul insulei,
atente la corăbiile mici ce ajung la țărm.
Dacă Verzii ne atacă acum, o vor face pe furiș, nu fățiș.
Nu avem destui oameni să împrejmuim insula,
dar putem da impresia că suntem mai puternici ca ei.
Mobilizați Stăpânii Dragonilor! Sunt luptători iscusiți.
- Grăbiți-vă! - Vom face întocmai, prințul meu.
- Ce-a mai fost și asta? - Îmi pare rău!
Fii mai îngăduitor cu el, prințul meu!
Ca să-ți poată învăța meșteșugul.
Mama voastră vă cheamă la ea!
Pe amândoi.
Mamă?
O, fir-ar să fie!
Prințesă!
- Bunicul vostru, regele Viserys, a murit. - Viserys?
Verzii au repudiat succesiunea și au revendicat Tronul de Fier.
Aegon a fost încoronat rege.
- Ce rămâne de făcut? - Nimic, deocamdată.
Și unde e Daemon?
Nu știu. Și-a pierdut mințile.
Își pune la cale războiul.
- Lasă-l pe Daemon în seama mea. - Jace!
Jacaerys!
Tu moștenești acum orice drept aș mai avea.
Nu se va face nimic fără porunca mea.
A sosit un corb în zori.
Febra Șarpelui Mării a cedat, iar el a părăsit Evenfall.
- Încotro a pornit? - Nu e limpede, prințul meu.
Vom trimite corbi aliaților apropiați: lorzii Darklyn, Massey...
- Și Bar Emmon. - Daemon!
Doriți să vorbiți cu maesterul, prințul meu?
Voi zbura în Ținuturile Riverane, să atrag sprijinul lordului Tully.
Nu vei face una ca asta!
Mama a poruncit să nu luăm măsuri cât e la pat.
Ce bine că ești aici, tinere prinț!
Avem nevoie de ochi în văzduh pe Vermax.
Ai auzit ce am spus?
Corbii, lord Bartimos!
Mă ocup de îndată.
Să vină ser Steffon. E nevoie de Garda Regelui pe Muntele Dragonului.
Vino cu mine, să-ți arăt ce înseamnă loialitatea.
Ați depus un jurământ, cavaleri din Garda Regelui.
Ca toți cei ce poartă mantia albă.
Cui?
Întâi i-am jurat credință regelui Jaehaerys, prințul meu.
Apoi Alteței Sale, regelui Viserys, când i-a urmat la tron.
Recunoașteți adevărata succesiune?
- Da. - Da, prințul meu.
Vă amintiți pe cine a numit moștenitor regele Viserys înainte să moară?
Pe prințesa Rhaenyra.
Vă sunt îndatorat pentru munca îndelungată în slujba coroanei.
De aceea, vă dau de ales.
Reînnoiți-vă legământul față de Rhaenyra ca regină a voastră!
Față de prințul Jacaerys ca moștenitor al Tronului de Fier.
Altminteri...
dacă susțineți uzurpatorul, grăiți acum.
Și veți avea parte de o moarte curată și onorabilă.
Dar, dacă veți alege trădarea,
dacă veți jura credință acum, ca apoi să vă lepădați de mantii...
vă încredințez că veți muri.
Țipând.
- Prințesă, lăsați-ne să vă ajutăm. - Nu!
Ieși!
Prințesă, vă rugăm!
- Nu ar trebui să faceți asta singură. - Lăsați-ne să vă ajutăm.
Nu.
Vin cu gânduri pașnice, frații mei.
Jur să o apăr pe regină...
cu toată puterea mea...
și să-mi vărs sângele pentru al ei.
Nu îmi voi lua soție...
nu voi stăpâni moșii...
și nu voi avea copii.
Îi voi păzi tainele,
îi voi asculta poruncile...
îi voi sta alături și îi voi apăra numele și onoarea.
Regina mea.
WINTERFELL - PORTUL ALB
GORGANELE - GÂTUL
VALEA LUI ARRYN - RIVERRUN
Regina Rhaenyra Targaryen, Prima pe numele său...
regina Andalilor, al Rhoynarilor și al Primilor Oameni...
Stăpână a Celor Șapte Regate și Protectoare a Domeniului.
Alteță!
Vin, regina mea.
Mulțumesc, Rhaena. Vino!
Cum stăm?
Avem 30 de cavaleri, 100 de arbaletrieri și 300 de ostași.
Piatra Dragonului e ușor de apărat, dar, ca instrument al unei cuceriri,
oastea noastră lasă mult de dorit.
Le-am trimis vorbă oamenilor mei din Garda Orașului.
Voi avea sprijin, dar nu știu cât de numeros.
Ne-au arătat deja susținere Celtigar și Staunton,
Massey, Darklyn și Bar Emmon.
Mama era din Casa Arryn.
Valea nu se va întoarce împotriva neamului său.
Riverrun i-a fost dintotdeauna un prieten apropiat tatălui Alteței Sale.
Cu acordul prințului Daemon, i-am trimis deja corbi lordului Grover.
Lordul Grover e nestatornic și ușor de influențat.
Va trebui încredințat de poziția noastră puternică
și de faptul că îl vom sprijini, în caz de război.
Voi negocia eu însumi cu el.
Dar Capătul Furtunii și Winterfell?
Niciun Stark nu își dă uitării legămintele.
Iar Nordul va urma Casa Stark.
Lordului Borros Baratheon vor trebui să-i fie amintite făgăduielile tatălui.
IAZUL FECIOARELOR - POPASUL CORBILOR
Ce vești avem din Driftmark?
Lordul Corlys navighează spre Piatra Dragonului.
Să jure credință reginei sale.
Flota Velaryon e în slujba soțului meu.
El decide încotro ridică pânzele.
Ne vom ruga pentru tine și sprijinul soțului tău.
După cum ne-am rugat noapte de noapte să se înzdrăvenească Șarpele Mării.
Niciun port la Marea Îngustă nu ar cuteza să fie dușmanul flotei Velaryon.
- Și vrăjmașii noștri? - Printre Lannisteri nu avem prieteni.
Tyland a slujit prea mult Mâna ca să se întoarcă împotriva sa.
Otto Hightower are nevoie de flota Lannister.
Fără Lannisteri, nu ne vom găsi aliați
- ...la vest de Dintele de Aur. - Nu.
Ținuturile Riverane sunt esențiale, Alteță.
Iertați-mi franchețea, Alteță, dar discuția despre oșteni e irelevantă.
Cauza Alteței Sale are o putere
nemaivăzută în această lume de pe vremea Vechii Valyrii.
Dragonii.
Și Verzii au dragoni.
Au trei adulți, după socoteala mea. Noi îi avem pe Syrax, Caraxes și Meleys.
Fiii tăi îi au pe Vermax, Arrax și Tyraxes. Baela o are pe Moondancer.
- Dragonii noștri nu au cunoscut războiul. - Unii dragoni nu au fost revendicați.
Seasmoke e încă în Driftmark.
Vermithor și Silverwing sunt pe Muntele Dragonului.
Nu au călăreți.
Mai sunt și cei trei dragoni sălbatici de aici.
- Și cine să-i călărească? - Noi avem 13, pe când ei au patru.
Și mai am câteva ouă la clocit pe Muntele Dragonului.
Bun. Avem nevoie de un loc de adunare, un avanpost favorabil,
îndeajuns de mare pentru o oaste însemnată.
La Harrenhal, izolăm apusul, înconjurăm Debarcaderul Regelui cu dragonii
și putem pune capetele tuturor Verzilor în țeapă până se schimbă luna.
Alteță, a fost zărită o corabie în larg.
Un galion, pe a cărui flamură e un dragon verde cu trei capete.
Alertați turnurile de pază! Vegheați văzduhul.
Vin la porunca reginei văduve Alicent,
mama regelui Aegon, al Doilea pe numele său,
Lord și Protector al Celor Șapte Regate.
Am poruncă să-i transmit mesajul doar prințesei Rhaenyra.
Unde este prințesa?
Prințesă Rhaenyra!
Acum sunt regina Rhaenyra.
Și voi sunteți trădători ai regatului.
Regele Aegon Targaryen, al Doilea pe numele său,
înțelept și dornic de pace,
vine cu o propunere.
Recunoaște-l pe Aegon ca rege
și jură-i credință dinaintea Tronului de Fier!
Ca răsplată, Alteța Sa te va recunoaște drept stăpână a Pietrei Dragonului.
La moartea ta, va fi moștenit de fiul tău, Jacaerys.
Lucerys va fi recunoscut drept urmaș legitim în Driftmark
și va moșteni moșiile și averea Casei Velaryon.
Fiii tăi și ai prințului Daemon vor primi ranguri de mare cinste la curte.
Aegon cel Tânăr va fi scutierul regelui, iar Viserys, paharnicul său.
În sfârșit, regele e binevoitor
și se îndură de cavalerii și lorzii ce au uneltit împotriva încoronării lui.
Mai curând îmi azvârl băieții la dragoni
decât să-i las să poarte scuturi și pocale
pentru licheaua voastră de rege, un uzurpator și un bețivan.
Aegon Targaryen ocupă Tronul de Fier.
Poartă coroana Cuceritorului, mânuiește sabia Cuceritorului
și poartă numele Cuceritorului.
A fost uns de un septon al Credinței sub ochii a mii de supuși.
Toate simbolurile legitimității îi aparțin.
În plus, casele Stark, Tully și Baratheon
au primit și, în clipa de față,
cumpănesc termenii generoși propuși de regele lor.
Casele Stark, Tully și Baratheon mi-au jurat credință mie...
când regele Viserys m-a numit urmașa sa.
Legămintele învechite nu te vor aduce pe Tronul de Fier, prințesă.
Succesiunea s-a schimbat din ziua în care tatălui tău i s-a născut un fiu.
Regret doar că voi doi ați fost ultimii care ați văzut adevărul.
Nu ești Mână, cum nici Aegon nu e rege. Trădător nenorocit!
Mare Maester...
Ce mai e și asta?
Regina Alicent nu a uitat dragostea care v-a legat cândva.
Nu e nevoie de vărsare de sânge. Regatul își poate vedea pașnic de treabă.
Regina Alicent așteaptă cu nerăbdare răspunsul tău.
Îl poate primi acum,
îndesat în gura tatălui ei, cu mădularul lui ofilit.
Să punem capăt acestei farse!
Ser Erryk, adu-mi-l pe lordul Hightower, să savurez eu însumi plăcerea!
Nu.
Debarcaderul Regelui va primi răspunsul meu mâine.
Omului nu îi vine ușor să ucidă dragoni.
Dar dragonii se pot ucide între ei. Au și făcut asta.
Adevărul simplu e că avem mai mulți dragoni decât Aegon.
Viserys istorisea adesea poveștile din Valyria. Le cunosc bine.
Când dragonii luau parte la război,
totul era pârjolit.
Nu vreau să conduc un regat de cenușă și oase.
Vă gândiți să acceptați propunerea neamului Hightower, Alteță?
Ca regină, care e adevărata mea îndatorire față de regat, lordule Bartimos?
Să asigur pacea și coeziunea
sau să ocup Tronul de Fier cu orice preț?
- Sunt vorbele tatălui tău. - Tata e mort.
Și m-a ales pe mine ca urmașă.
Să apăr regatul, nu să-l azvârl în război.
Dușmanul a declarat război. Ce vei face în privința asta?
Lăsați-ne singuri!
Te stârnește promisiunea războiului?
Nu le poți jura credință Hightowerilor. Ți-au furat dreptul din naștere.
Dacă ai putea ocupa Tronul de Fier fără să-l decapitezi pe Otto Hightower,
- ...ai face-o? - Nu ești mânioasă?
- Ar trebui să declar război la mânie? - Nu.
E datoria ta ca regină să înăbuși orice răzvrătire.
Legământul meu merge dincolo de ambițiile noastre personale.
Cântecul de Gheață și Foc.
Poftim?
Războiul împotriva beznei din Nord, visul Cuceritorului.
Viserys mi l-a împărtășit când m-a numit urmașă.
Fratele meu era robul semnelor și prevestirilor.
Orice făcea ca domnia lui de nimic să pară că are scop.
Nu visele ne-au făcut regi.
Ci dragonii.
Nu ți-a spus niciodată.
Nu-i așa?
Am pus să fie biciuiți bărbați ce au adormit stând de veghe.
Tu nu ești bărbat.
M-ai abandonat...
când aveam mare nevoie de tine.
Ambii copii fuseseră răpiți de lângă noi.
Aveam nevoie de tine.
La fel și Baela și Rhaena
și ne-ai abandonat pentru aventuri pe mare.
Așa cum ai făcut dintotdeauna.
Nu aveam încotro să mă duc.
- Pierdusem totul. - Noi am pierdut, Corlys.
Noi.
Înțeleg că avem un nou rege.
Străinul aruncă o umbră mare asupra acestei familii.
Și fratele tău este mort.
În graba lui de a te îngropa și a-ți lua tronul,
s-a înfățișat dinaintea regelui și a zis că fiii lui Laenor sunt bastarzi.
Daemon i-a tăiat capul.
Ambiția nestăvilită a fost dintotdeauna o slăbiciune a neamului Velaryon.
Ai avut dreptate, Rhaenys.
Am țintit prea sus. Și în zadar.
Lupta noastră pentru Tronul de Fier a luat sfârșit.
Nu vom jura credință nimănui.
Ne vom retrage la Valul Înalt, să fim fericiți alături de nepoții noștri.
Jace, Luke și Joff sunt urmași la tron.
Nu vor fi în siguranță cât timp Aegon va fi rege.
Rhaenyra a fost părtașă la moartea fiului nostru.
Fata aceea distruge tot ce atinge.
Fata aceea ține regatul unit în clipa de față.
Toți bărbații din jurul Mesei Pictate
o îndeamnă să arunce regatul în război.
Rhaenyra e singura care a arătat cumpătare.
Scopul războiului e să umple cimitire, lordule Staunton.
Secretul e să îngropi mai puțini oșteni ca dușmanul.
Ușor de zis din partea unui lord adăpostit în castelul său.
- E la fel de adevărat. - Stăpânul Valurilor,
lordul Corlys Velaryon,
și soția sa, prințesa Rhaenys Targaryen.
Lorzii mei...
Lordule Corlys!
Sunt ușurată să te revăd teafăr și sănătos.
Deplâng soarta tatălui tău, prințesă.
Era un bărbat de ispravă.
Unde e Daemon?
Alte chestiuni necesitau atenția prințului.
Aliații tăi declarați?
- Da. - Prea puțini pentru a cuceri tronul.
Ei bine, am nădăjdui, de asemenea,
să ne bucurăm de sprijinul caselor Arryn, Baratheon și Stark.
Nădejdea e aliatul neghiobilor.
Clanurile Arryn și Baratheon împărtășesc sângele casei mele.
- Toți mi-au jurat credință. - Aidoma Casei Hightower, dacă rețin bine.
La fel ca tine, lordule Corlys.
Regatul tatălui tău...
era tărâmul dreptății și cinstei.
Casele noastre sunt legate prin sânge și o cauză comună.
Trădarea Hightowerilor nu poate fi îngăduită.
Ai sprijinul neîngrădit al flotei și casei noastre...
Alteță.
Îmi faci cinste, lordule Corlys.
Prințesă Rhaenys...
Dar, după cum le spuneam stegarilor mei,
i-am făgăduit tatălui meu să mențin regatul puternic și unit.
Nu eu voi fi cea care va dezlănțui războiul.
Nu vei lua măsuri?
A fi precaut nu înseamnă a nu acționa.
Vreau să știu care îmi sunt aliații înainte de a-i trimite la război.
Urmarea faptului...
că era să mă prăpădesc în Insulele Stepstones...
e aceea că acum le controlăm.
De astă dată am avut grijă să plasez trupe.
Rutele navale vor fi blocate în câteva zile, dacă nu sunt deja.
Triumviratul a fost alungat. Marea Îngustă este a noastră.
Dacă mai blocăm și Defileul,
putem zădărnici călătoriile și negoțul maritim cu Debarcaderul Regelui.
O voi lua pe Meleys și voi patrula Defileul.
Odată ce vom secătui Marea Îngustă,
putem să împresurăm Debarcaderul Regelui,
să asediem Fortăreața Roșie și să-i silim pe Verzi să se predea.
Ca să avem destui oșteni pentru a înconjura Debarcaderul Regelui,
trebuie să atragem sprijin din Winterfell, Eyrie și Capătul Furtunii.
Voi pregăti corbii, Alteță.
Putem duce noi mesajele.
Dragonii zboară mai iute decât corbii.
Și sunt mai convingători.
Trimite-ne pe noi!
Prințul are dreptate, Alteță.
Prea bine.
Prințul Jacaerys va zbura la nord.
Mai întâi în Eyrie, la vara mamei, lady Jeyne Arryn,
apoi în Winterfell, să negocieze cu lordul Cregan Stark,
pentru sprijinul Nordului.
Prințul Lucerys va zbura la sud, în Capătul Furtunii,
și va discuta cu lordul Borros Baratheon.
Trebuie să le amintim acestor lorzi de legămintele făcute.
Și de prețul încălcării lor.
Se spune că noi, Targaryenii, suntem mai apropiați de zei decât de oameni.
Poate că Tronul de Fier ne apropie mai mult de ei,
dar, dacă e să slujim Cele Șapte Regate,
le dăm socoteală zeilor lor.
Dacă vă asumați misiunea, mergeți ca mesageri.
Nu ca războinici.
Nu trebuie să luați parte la lupte.
Jurați-mi acest lucru acum, sub ochii Celor Șapte!
Jur.
Mulțumesc.
Cregan Stark e mai apropiat ca vârstă de voi decât de mine.
Aș nădăjdui că veți găsi un interes comun ca între bărbați.
Da, Alteță.
Nu ai mult de zburat până la Capătul Furtunii.
Ai sânge de Baratheon de la bunica ta, Rhaenys.
Iar lordul Borros a fost dintotdeauna un bărbat foarte mândru.
Va fi onorat să găzduiască un prinț al regatului și dragonul său.
Mă aștept să fii primit cu multă căldură.
Da, mamă... Alteță.
Porniți la drum!
Sunt prințul Lucerys Velaryon.
Aduc un mesaj lordului Borros din partea reginei.
Prințul Lucerys Velaryon.
Fiul prințesei Rhaenyra Targaryen.
Lordule Borros!
V-am adus un mesaj de la mama...
regina.
Totuși, mai devreme, am primit un trimis al regelui.
Ce e, așadar?
Rege sau regină?
Casa Dragonului nu pare să știe cine o conduce.
Care e mesajul mamei tale?
Unde-i afurisitul de maester?
Îmi amintește de legământul tatălui meu?
Măcar regele Aegon a venit cu o ofertă: săbiile și flamurile pentru o căsătorie.
Dacă împlinesc voia mamei tale...
pe care dintre fiicele mele o vei lua de soție...
băiete?
Lordul meu, nu sunt liber să mă însor.
Sunt deja logodit.
Deci vii cu mâna goală.
Du-te acasă, copile,
și spune-i maică-tii că stăpânul Capătului Furtunii nu-i un câine
pe care-l poate asmuți după bunul-plac contra vrăjmașilor!
Îi voi transmite răspunsul reginei, lordul meu.
Așteaptă...
lordule Strong!
Chiar ai crezut că poți să cutreieri regatul în zbor,
încercând să furi tronul fratelui meu, fără să fii pedepsit?
Nu voi lupta cu tine.
- Am venit ca mesager, nu ca războinic. - Lupta ar fi o provocare slabă.
Nu. Vreau să-ți scoți un ochi.
Să plătești pentru al meu.
Unul va fi de ajuns.
Nu te-aș lăsa orb.
Am de gând să i-l dăruiesc mamei.
Nu.
- Atunci ești și trădător, și laș. - Nu aici.
Dacă nu-mi dai ochiul tău, ți-l iau eu, bastardule!
Nu în castelul meu!
Băiatul a venit ca mesager.
Nu îngădui vărsare de sânge sub acoperișul meu.
Duceți-l pe prințul Lucerys înapoi la dragonul lui. Acum!
Concentrează-te!
Fii atent, Arrax!
Fii calm!
Ascultă! Supune-te!
Zboară, Arrax!
Te văd.
Iute! Schimbă direcția!
Ai o datorie de plătit.
Băiete!
Nu, Arrax!
Nu, Arrax! Slujește-mă pe mine!
Nu!
Nu, Vhagar! Nu!
Slujește-mă, Vhagar! Nu!
Vhagar! Nu!
Nu!